**Noel López de la Fuente**, nado en Silleda o 17 de marzo de 2003, é un futbolista galego, que xoga de dianteiro no Real Madrid Castilla, da Primeira División RFEF.

Traxectoria
-----------

Comezou a xogar ao fútbol en Silleda, chamando pronto a atención do Deportivo da Coruña, que o incorporou para a súa canteira. No club coruñés comezou no equipo benxamín B, pasando a continuación por todas as categorías do club, ademais de xogar cedido no San Tirso na tempada 2016/17. 

Xa no equipo xuvenil, competiu na División de Honra nas tempadas 2019/20 e 2020/21. Na segunda delas anotou 13 goles en 22 partidos, contribuíndo a que o equipo acadase a primeira posición do Grupo 1. Deste xeito disputou a Copa de Campións en Marbella, onde anotou un gol nos cuartos de final contra o Las Palmas, forzando a prórroga, e dous dos tres goles do Deportivo na final contra o FC Barcelona (3-1), proclamándose así campión de España.

No verán de 2021 realizou a pre-tempada co primeiro equipo do Deportivo, adestrado por Borja Jiménez, xogando varios partidos amigables e marcando o seu primeiro gol contra o Arenteiro. Este gol fíxoo entrar na historia do Deportivo como o primeiro xogador en anotar en todas as categorías do club.

O 29 de agosto debutou co Deportivo en partido oficial, no primeiro encontro da tempada 2021/22 da Primeira División RFEF contra o Celta B en Riazor, que acabou con goleada coruñesa por 5-0. Entrou nos minutos finais como substituto de Miku, participou no cuarto gol que culminou Doncel, e marcou el mesmo o quinto e derradeiro tanto. Dúas semanas despois volveu disputar os últimos minutos do partido contra o Calahorra, facendo un novo gol. As súas boas actuacións no pouco tempo que dispoñía fixeron que gañase máis minutos e que disputase varios partidos como titular. Rematou a tempada cun total de 32 partidos, 12 deles como titular e 4 goles. Xogou os minutos finais dos dous partidos da promoción de ascenso, contra Linares e Albacete, na que o equipo non conseguiu o obxectivo de regresar a Segunda.

En xuño anunciouse a súa fichaxe polo Real Madrid Castilla, tamén da Primeira RFEF.

### Selección española

En setembro de 2021, uns días despois de debutar oficialmente co Deportivo da Coruña, fíxoo tamén coa selección española sub-19, xogando un partidos amigable contra México.

Notas
-----

1. ↑  Antelo, Iván (28 de xuño de 2021). "Noel, el héroe silledense de toda una generación del Deportivo". *La Voz de Galicia* (en castelán). Consultado o 30 de agosto de 2021.
2. ↑  "Noel López entra en la historia del Deportivo con su primer gol". *La Voz de Galicia* (en castelán). 22 de agosto de 2021. Consultado o 30 de agosto de 2021.
3. ↑  "O Dépor arranca a liga en quinta (5-0)". *Deportivo da Coruña*. 29 de agosto de 2021. Consultado o 30 de agosto de 2021.
4. ↑  "Aprobados y suspenso del Depor: Noel culmina la fiesta de Juergen" (en castelán). 29 de agosto de 2021. Consultado o 30 de agosto de 2021.
5. ↑  "El Castilla ficha a Noel López, joya de la cantera del Deportivo". *Mundo Deportivo* (en castelán). 26 de xuño de 2022. Consultado o 29 de xuño de 2022.
6. ↑  "Trilli se lesiona en el psoas con la selección sub-19". *La Voz de Galicia* (en castelán). 5 de setembro de 2021. Consultado o 6 de setembro de 2021.

Véxase tamén
------------

### Ligazóns externas

* Datos do xogador en LaPreferente.com *(en castelán)*.
* Datos do xogador en BDFutbol *(en castelán)*.

| * v
* c
* e
Deportivo da Coruña – Tempada 2021–22 |
| --- |
| *2º na Primeira División RFEF* |
| 
* 1 Mackay
* 2 Valín
* 2 Antoñito
* 3 Lapeña
* 4 Bergantiños
* 6 Elitim
* 7 Miku
* 8 Soriano
* 9 Quiles
* 10 Menudo
* 11 William
* 12 Granero
* 13 Brea
* 14 Calavera
* 15 Víctor García
* 16 Trigueros
* 17 De Vicente
* 18 Aguirre
* 19 Jaime
* 20 Doncel
* 21 Benito
* 21 Rey
* 22 Villares
* 23 Héctor Hernández
* 26 Yeremay
* 27 Noel
* 28 Trilli
* 32 Brais Val
* Adestrador: Borja Jiménez

 |

|  |  |
| --- | --- |
| Control de autoridades | 
* Wd: Q108326799
* IMDb: nm15212547
* BDFutbol: 200618
* FootballDatabase: 464443
* SoccerBase: 147465
* Soccerway: 767991
* Transfermarkt: 926854
* Worldfootball: noel-lopez

 |